דניאל דרוקר

דניאל יהושע דרוקר (נולד ב- 23 ביוני 1956) הוא אנדוקרינולוג קנדי-יהודי, חוקר ופרופסור לרפואה בבית החולים הר סיני  בטורונטו ובאוניברסיטת טורונטו. זוכה פרס וולף לשנת 2023. דרוקר ידוע במחקריו של הורמוני המעי, ותפקידם במחלות של חילוף חומרים וביניהן סוכרת מסוג 2, הפוגעות במיליוני בני אדם.

דרוקר נולד במונטריאול. התחיל את לימודיו באוניברסיטת אוטווה, והשלים אותם באוניברסיטת טורונטו בשנת 1980. את הפוסט דוקטורט עשה בבית החולים ג'ונס הופקינס ובאוניברסיטת טורונטו. לאחר מכן עבד כעמית מחקר של אנדוקרינולוגיה מולקולרית בבית החולים הכללי מסצ'וסטס ובבית הספר לרפואה של אוניברסיטת הרווארדדרוקר עבר להרווארד כדי לחקור את הורמוני בלוטת התריס, אך כשהגיע לשם נאמר לו שאין צורך בכך. במקום זה הוטל עליו לאכזבתו לחקור את הפפטיד (אנ'). עד היום יש לו אתר בנושא בלוטת התריס.. בשנת 1987 שב לאוניברסיטת טורונטו, שם עבד גם כרופא הסגל. 

מחקריו הראשונים של דרוקר היו על השפעתם של הורמוני מעי על סוכרת מסוג 2. הוא התמקד במיוחד בהורמוני GLPפפטידים דמויי גלוקגון. מחקריו הובילו לפיתוח שני סוגי תרופות לטיפול בסוכרת.

בשנת 2006 הצטרף דרוקר למכון המחקר ע"ש סמואל לוננפלד-טננבאום בבית החולים הר סיני. בשנת 2008 הוביל מחקרים שמטרתם פיתוח של תרופות בשחרור מושהה לבקרת אינסולין. לאחר מכן חקר את ההשפעות ארוכות הטווח של תרופות הרזיה על בריאות המעיים. כמו כן תרם דרוקר במחקרו באוניברסיטת טורונטו לפיתוח טיפול בתסמונת המעי הקצר, שבה נפגעת הספיגה החוזרת של נוזלים לאחר כריתה של חלק מהמעי הדק. בנוסף, למחקריו פוטנציאל לפיתוח טיפולים גם בהשמנת יתר ובהפרעות מעי דלקתיות.

פרסים ואותות הצטיינות
דרוקר זכה בפרסים רבים, קנדיים ובינלאומיים. ביניהם פרס דונלד שטיינר של אוניברסיטת שיקגו למחקר סוכרת יוצא דופן (2007), פרס Prix Galien Canada למחקר יוצא דופן (2008), פרס החוקר הרפואי מהחברה לאנדוקרינולוגיה (2009), פרס קלוד ברנרד מהאיגוד האירופי למחקר סוכרת (2012), פרס Oon  הבינלאומי של אוניברסיטת קיימברידג' (2014), מדליית בנטינג להישג מדעי מהאיגוד האמריקני לסוכרת (2014), הפרס הבינלאומי לסוכרת של קרן Manpei Suzuki, הפרס הבינלאומי ע"ש הרולד האם למחקר ביורפואי של סוכרת (2019), פרס קרן גיירדנר הבינלאומי, פרס וולף ברפואה (2023), פרס נסיכת אסטוריאס למחקר טכני ומדעי (2024), פרס פריצת דרך במדעי החיים (2025).

כמו כן הוכתר דרוקר בתואר אביר מסדר קנדה (2015), ונבחר לחבר בחברה המלכותית (2015).

בשנת 2024 הופיע יחד עם ג'ואל האבנר וסבטלנה מויסוב ברשימת טיים 100 לשנת 2024.

קישורים חיצוניים


הערות שוליים

קטגוריה:זוכי פרס וולף לרפואה
קטגוריה:אנדוקרינולוגים יהודים
קטגוריה:בעלי תואר דוקטור מאוניברסיטת טורונטו
קטגוריה:זוכי פרס קרן גיירדנר הבינלאומי
קטגוריה:קנדים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:מסדר קנדה
קטגוריה:עמיתי החברה המלכותית
קטגוריה:סגל אוניברסיטת טורונטו
קטגוריה:זוכי פרס פריצת דרך במדעי החיים
קטגוריה:זוכי פרס נסיך אסטוריאס למחקר טכני ומדעי
קטגוריה:קנדים שנולדו ב-1956